

**Laco Kerata: *DOBRO. Hry***

**|Bratislava, 27. júna 2022 | – Divadelný ústav len nedávno vydal zbierku „politických hier“ Viliama Klimáčka a teraz prichádza s ďalšou publikáciou divadelných hier slovenského autora. Slávnostná prezentácia publikácie Laca Keratu *DOBRO. Hry* sa uskutoční v pondelok 27. 6. 2022 o 17.00 hod. v Štúdiu 12 na Jakubovom námestí 12 v Bratislave.**

Súčasťou prezentácie sú ukážky z divadelných hier Laca Keratu. Účinkujú Jakub Rybárik,Lucia Hurajová a Laco Kerata.

Ako sám autor hovorí: „Dobro je zbierka mojich divadelných, ale aj rozhlasových hier. Tie hry píšem s vedomím, že chcem, aby si herci dobre zahrali, aby ich prípadní režiséri dobre zinscenovali. Vždy chcem, aby sa na predstavení ľudia v prvom rade tak trošku bavili, ale potom mali priestor na to, aby sa mohli zamyslieť.“

Meno Laca Keratu je spojené s avantgardným divadlom STOKA, ktoré založili v roku 1991 s Blahom Uhlárom a Milošom Karáskom. Pôsobil v ňom až do roku 2002 ako herec a spoluautor.

Sám je už roky etablovaným autorom divadelných hier, románov, poviedok a ako režisér pracuje v Slovenskom rozhlase.

Dvakrát sa stal finalistom prestížnej slovenskej literárnej ceny Anasoft litera.

**Laco Kerata je „pojem“, pri ktorom sa vybaví charizmatický herecký protagonista i autor s osobitým groteskným štýlom. Všetky tieto atribúty nachádzame aj v jeho divadelných hrách, ktorých reprezentačný prierez vydal Divadelný ústav.**

****

Na fotografii s Vladimírom Zboroňom v inscenácii *Eo ipso* (Stoka, 1994, réžia Blaho Uhlár). Foto Ctibor Bachratý

**Laco Kerata: *DOBRO. Hry***

**Edícia Slovenská dráma**

**Divadelný ústav, 2022**

*CHROBÁCI V KRABICI* (1996)

*KVAPKY* (2004)

*VEČERA NAD MESTOM* (1997)

*CESTA NA SVADBU TETY ANNY* (2008)

*NA HLADINE* (1995)

*FANTÁZIA* (2010)

*NEDEĽA* (2011)

*DOBRO* (2017)

*POSLEDNÝ DEŇ V ROKU* (2016)

*ÚZKA IZBA* (2017)

*VELVET* (2019)

Úvod do knihy *Slovo, obraz, predstavenie* napísal Patrik Oriešek. Grafičkou knihy je Nora Nosterská (NM CODE).

---

**V prípade ďalších doplňujúcich otázok je vám k dispozícii:**

Ing. Jana Dugasová

PR Divadelného ústavu

Divadelný ústav, Jakubovo nám. 12, 813 57 Bratislava

Tel. +421 2 2048 7106

Mobil: +421 918 838 761

E-mail: jana.dugasova@theatre.sk